పవన విద్యుత్తు
పవన విద్యుత్తు అనగా గాలిని ప్రత్యేక యంత్రాల ద్వారా విద్యుచ్ఛక్తిగా మార్చడం. 2007 నాటికి ప్రపంచం మొత్తమ్మీద సుమారు 94.1 గిగావాట్ల విద్యుచ్చక్తి ఉత్పత్తి అవుతున్నదని అంచనా. ప్రస్తుతానికి ప్రపంచం వినియోగించే మొత్తం విద్యుత్తులో పవన విద్యుత్తు వినియోగం కేవలం 1 శాతమే అయినా, 2000 నుంచీ 2007 వరకు ఐదురెట్ల వేగంతో అభివృద్ధి చెందుతూ వస్తోంది. చాలా దేశాలలో ఇది చెప్పుకోదగ్గ స్థాయిలో వాడుకలో ఉంది. డెన్మార్క్ లో 19%, స్పెయిన్, పోర్చుగల్ లో 9%, జర్మనీ, ఐర్లాండ్ లలో 6% విద్యుదుత్పత్తి పవనశక్తినుంచే ఉత్పత్తి అవుతున్నది. భారతదేశంలో పవన శక్తి మొత్తం ఉత్పత్తిలో 1.6 శాతం దాకా ఉంది.
విద్యుత్తు ఉత్పత్తి
భారతదేశం - భారతదేశపు విద్యుత్ ఉత్పత్తి 1,78,000 మెగా వాట్లు. అందులో 38,000 మెగా వాట్లు 11వ పంచవర్ష ప్రణాళిక లక్ష్యం. 12,000 మెగా వాట్ల విద్యుత్ ఉత్పత్తి 2010-11 లో ఉత్పత్తి చేయటానికి పనులు మొదలు పెట్టారు. ఒకే సంవత్సరంలో ఇంత ఉత్పత్తి చేయటం ఇదే మొదటిసారి. 12వ పంచవర్ష ప్రణాళిక ఇంకా మొదలు పెట్టక పోయినా, విద్యుత్ ఉత్పత్తి లక్ష మెగా వాట్ల లక్ష్యంగా పెట్టుకున్నారు. అలాగే, పీక్ అవర్ లోని విద్యుత్తు డిమాండ్ 24 శాతం నుంచి 8 శాయతానికి తగ్గింది. బొగ్గు ఆధారంగా ఉత్పత్తి చేసే విద్యుత్ కేంద్రాలు, పర్యావరణానికి హాని కలగనివ్వనిరీతిలో, బొగ్గు నిర్వహణ కేంద్రం, బూడిద నిర్వహణ కేంద్రం, నీటి నిర్వహణ కేంద్రాలను తగిన సమయంలో ముందుగానే ఏర్పాటు చేయాలని నిర్ణయించింది విత్యుతు మంత్రిత్వ శాఖ.